### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Idræts, forenings- og fritidsområdet i [adresse] har et kæmpe efterslæb på facilitetsområdet. Det gælder i oplandet såvel som i midtbyen.

Til de kommende budgetforhandlinger skal der afsættes 50 mio. kr. til idræts, forenings- og fritidsfaciliteter. Med henvisning til bl.a. arbejdet i Oplandsudvalget er det vigtigt, at vi understøtter sammenhængskraften i vores mange, stærke lokalområder. En aktiv inddragelse af fællesråd og interesseorganisationer er helt nødvendig både for at sikre armslængdeprincippet, men også for at sikre den bedste anvendelse af de så hårdt efterspurgte kommunale tilskud/anlægstilskud.

**Eventuelle input til hvem, hvad, hvordan og hvor mange ressourcer**

Venstre i [adresse] foreslår at der i 2022 og de efterfølgende overslagsår afsættes årligt kr. 50 mio. til anlægsprojekter på forenings- og idrætsområdet. Med forslaget følger også behovet for at der årligt afsættes de nødvendige driftsmidler.

[adresse] er en kommune i vækst og der er et stort efterslæb på facilitetsområdet. Det vidner de seneste års ansøgningsrunder om og også tidligere afholdte konferencer, dialogmøder m.m. vidner om et markant efterslæb.

For at kunne imødekomme både de løbende behov for nye/udvidede/renoverede faciliteter men bestemt også for at imødekomme nogle af de store projekter der konkret ligger, så finder vi i Venstre at dette forslag er absolut nødvendigt.

Byrådet er vidende om at der ligger – blandt mange andre forslag – følgende projekter:

Idræts- og sundhedstårnet ved DGI Huset [adresse] – 3.000 m2 idrætslokaler i midtbyen til foreninger og borgere (støttet af Salling Fondene med 20 mio. kr.)

Creative Basketball Universe

Projekt om is-faciliteter ved [adresse]

Idrætsfaciliteter på [adresse] og Projekt Aarhus Watersports Complex

Nye idrætsfaciliteter i lokalområder – også udenfor [adresse] og her kan bl.a. nævnes [adresse]: Boris Mathiasen og Helge Østergaard

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.